Uplaz (vrch v Kysuckých Beskydách)

Uplaz alebo Úplaz (, ) je vrch v Kysuckých Beskydách. Leží nad Oščadnicou, približne  východne od Čadce a prechádza ním štátna hranica s Poľskom.

Poloha 
Nachádza sa v strednej časti pohoria, v geomorfologickom podcelku Rača. Vrch leží na slovensko-poľskej hranici, na pomedzí Žilinského kraja a Sliezskeho vojvodstva. Zasahuje na územie okresu Čadca a Powiatu żywieckeho a katastrálne územie obce Oščadnica a Rajcza. Najbližšími sídlami sú severovýchodne ležiaca Rycerka Górna, západným smerom sa nachádzajú osady Oščadnice a juhozápadným smerom Zborov nad Bystricou. Vrch patrí do Chránenej krajinnej oblasti Kysuce a západná, slovenská časť masívu do národnej prírodnej rezervácie Veľká Rača.

Opis 
Uplaz je súčasťou hlavného hrebeňa, ktorý kopíruje i rozvodie Čierneho a Baltského mora. Juhozápadným smerom susedí sedlom oddelená dominantná Veľká Rača (), západným Dedovka (), severným Veľký Príslop () a východným sa nachádza Kolyski Groń (). Východnú časť hrebeňa odvodňuje potok Racza v povodí rieky Sola, voda zo západných svahov je odvádzaná potokom Oščadnica do Kysuce. Vrcholom prechádza značená hrebeňovka.

Výhľady 
Čiastočne odlesnený vrchol ponúka obmedzený rozhľad. Z odlesnených lokalít a miest s nižšou vegetáciou možno vidieť okolité vrchy Kysuckých Beskýd, pri vhodných podmienkach aj Javorníky, Moravsko-sliezske, Žywiecke, Sliezske a Oravské Beskydy a Malú Fatru.

Prístup 
 po  červenej značke po hrebeni:
 od juhu z Veľkej Rače
 od severu zo Skalitého cez Kykulu
 po  zelenej značke:
 od západu z Oščadnice cez Veľkú Raču
 od juhu zo  Starej Bystrice cez Veľkú Raču
 po  modrej turistickej značke z Oščadnice okolo Chaty na Rači

Referencie

Pozri aj 
 Rača (geomorfologický podcelok)
 Zoznam vrcholov v Kysuckých Beskydách

Externé odkazy 
 Poloha na turistickej mape

Tisícovky na Slovensku
Vrchy v Kysuckých Beskydách
Vrchy v Poľsku
Tisícovky v Poľsku
Vrchy v okrese Čadca
Oščadnica (okres Čadca)
Vrchy v Żywieckych Beskydách